तालिबान से नाता तोड़े पाकिस्तान  : अमेरिका  
तालिबान को आईएसआई द्वारा गुपचुप सहायता पहुंचाने की विश्वसनीय रपटों के बीच अमेरिका ने पाकिस्तान से ये सम्बंध खत्म करने को कहा है।
अफगानिस्तान में तालिबान आतंकवादियों को पाकिस्तानी खुफिया एजेंसी आईएसआई द्वारा गुपचुप सहायता पहुंचाने की विश्वसनीय रपटों के बीच अमेरिका ने पाकिस्तान से ये सम्बंध खत्म करने और आतंकवादियों के सुरक्षित ठिकानों पर कार्रवाई करने को कहा है। ब्रिटिश मीडिया में प्रकाशित नाटो की लीक रपट के बारे में पूछने पर विदेश विभाग की प्रवक्ता विक्टोरिया नुलैंड ने बताया, "विदेश मंत्री हिलेरी क्लिंटन ने पाकिस्तान यात्रा में इनमें से कई मुद्दों को उठाया था।"
नुलैंड ने इस रपट की महत्ता कम करते हुए कहा, "नाटो द्वारा वर्णित संदर्भ तालिबान बंदियों के विचारों का सारांश है। इन बंदियों के अनुसार क्या सही है यह वर्णित हैं।" उन्होंने इस गुप्त रपट को सार्वजनिक न करने की सलाह देते हुए कहा, "इसका उद्देश्य इस क्षेत्र से जुड़े लोगों को तालिबान कैदियों के विचारों से अवगत कराने के लिए था।" अमेरिकी रक्षा विभाग के प्रवक्ता नेवी कैप्टन जॉन किर्बी ने कहा कि अमेरिका आईएसआई के कुछ तत्वों एवं तालिबान के मध्य सम्बंधों को लेकर लम्बे समय से चिंतित रहा है और चाहता है कि पाकिस्तान इन सम्बंधों को समाप्त करे।    

नुलैंड ने इस रपट की महत्ता कम करते हुए कहा, "नाटो द्वारा वर्णित संदर्भ तालिबान बंदियों के विचारों का सारांश है। इन बंदियों के अनुसार क्या सही है यह वर्णित हैं।" उन्होंने इस गुप्त रपट को सार्वजनिक न करने की सलाह देते हुए कहा, "इसका उद्देश्य इस क्षेत्र से जुड़े लोगों को तालिबान कैदियों के विचारों से अवगत कराने के लिए था।" अमेरिकी रक्षा विभाग के प्रवक्ता नेवी कैप्टन जॉन किर्बी ने कहा कि अमेरिका आईएसआई के कुछ तत्वों एवं तालिबान के मध्य सम्बंधों को लेकर लम्बे समय से चिंतित रहा है और चाहता है कि पाकिस्तान इन सम्बंधों को समाप्त करे।